Kevin Volland

Kevin Volland (sündinud 30. juulil 1992 Marktoberdorfis) on Saksamaa jalgpallur, kes mängib ründajana Saksa kõrgliiga klubis Berliini Union.

Ta alustas klubikarjääri TSV 1860 Münchenis, mille koosseisus debüteeris ta hooajal 2010–11	Saksamaa esiliigas. Hooajal 2011–12 lõi Volland Saksamaa esiliigas 14 väravat.

Aastatel 2012–2016 mängis ta Saksamaa kõrgliigas TSG 1899 Hoffenheimi ja aastatel 2016–2020 Leverkuseni Bayeri ridades. Nii hooajal 2017–18 kui ka 2018–19 lõi ta Saksamaa kõrgliigas 14 väravat.

2020. aasta septembris sõlmis Volland lepingu AS Monacoga."Kevin Volland joins AS Monaco". AS Monaco.com. 2.9.2020. Vaadatud 20.11.2020

Suvel 2023 liitus ta ligi 4 miljoni euro eest Berliini Unioniga.

2015. aastal osales ta Saksamaa kuni 21-aastaste koondisega omavanuste Euroopa meistrivõistlustel, kus jõuti poolfinaali. Volland lõi turniiril kaks väravat ja andis ühe väravasöödu ning võitis Hõbepalli auhinna. Saksamaa jalgpallikoondises tegi ta debüüdi 13. mail 2014 sõprusmängus Poola vastu. Koondisekarjääri esimese värava lõi ta 11. novembril 2016 MM-i valikmängus San Marino vastu.

 Viited 

Kategooria:Saksamaa jalgpallurid
Kategooria:TSG 1899 Hoffenheimi jalgpallurid
Kategooria:Leverkuseni Bayeri mängijad
Kategooria:AS Monaco FC jalgpallurid
Kategooria:Bundesliga mängijad
Kategooria:Ligue 1 mängijad
Kategooria:Sündinud 1992